TIJORAT BANKLARI TOMONIDAN JAMLANMA MOLIYAVIY HISOBOTLARNI TUZISh VA TAQDIM ETISh TARTIBI TO‘G‘RISIDA NIZOMNI TASDIQLASh HAQIDA

O‘zbekiston Respublikasi Adliya vazirligining 2004-yil 10-dekabrdagi 20-15-334/15-sonli xatidagi xulosalariga asosan, Markaziy bank Boshqaruvi qaror qiladi:
 1. O‘zbekiston Respublikasi Adliya vazirligining 2004-yil 10-dekabrdagi 20-15-334/15-sonli xati bilan bergan xulosasi ma’lumot uchun qabul qilinsin.
 2. O‘zbekiston Respublikasi Markaziy bank Boshqaruvining Tijorat banklari tomonidan jamlanma moliyaviy hisobotlarni tuzish va taqdim etish tartibi to‘g‘risidagi nizomni tasdiqlash to‘g‘risidagi 2004-yil 27-noyabrdagi 25/4-sonli qarori bekor qilinsin.
 3. “Tijorat banklari tomonidan jamlanma moliyaviy hisobotlarni tuzish va taqdim etish tartibi to‘g‘risida”gi nizom ilovaga* muvofiq tasdiqlansin.
 4. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilganidan so‘ng, o‘n kun o‘tgach kuchga kiritilsin.